Vicepreședintele Uniunii Salvați România, Clotilde Armand, îi cere demisia lui Vasile Blaga. Într-o postare pe facebook, Armand declară că singura "soluție morală" pentru Vasile Blaga ar fi să demisioneze din funcția de co-președinte al PNL. În opinia ei, dacă informația potrivit căreia Blaga este cercetat ca suspect pentru luare de mită, se demonstrează că "PNL este un partid condus de o clică la fel de coruptă precum PSD".





"Dacă se confirmă informația că Vasile Blaga este cercetat în calitate de suspect într-un dosar de luare de mită, aceasta vine să întărească ceea ce noi, cei din USR, spunem de foarte multă vreme ￢ PNL este un partid clientelar, condus de o clică la fel de coruptă precum cea de la șefia PSD. Singura soluție morală pentru domnul Blaga ar fi să-și dea demisia din funcția de co-președinte al PNL, cel putin până la clarificarea acestui dosar, iar PNL trebuie să dovedească faptul că, în sfârșit, își poate respecta criteriile de integritate asumate și poate elimina din conducerea partidului și de pe listele de candidați pentru alegerile parlamentare personaje controversate". Includerea însă a unor figuri precum Petre Roman și Roberta Anastase pe listele de candidați ai PNL arată practic că partidul rămâne nereformat și captiv unor grupuri de interese de tip clientelar", scrie Armand pe Facebook.





